
Πρόταση των Παρεμβάσεων για το πρόγραμμα Δράσης στο ΓΣ της ΑΔΕΔΥ στις 31-8-2026
Η επίθεση της κυβέρνησης στους εργαζόμενους στο δημόσιο και σε όλο το λαό συνεχίστηκε και εντάθηκε μέσα στο καλοκαίρι. 
· Η Συνταγματική Αναθεώρηση συζητήθηκε στην Βουλή τον Αύγουστο και παρά το γεγονός ότι υπερψηφίστηκε μόνο από την κυβερνητική πλειοψηφία ανοίγει το ζήτημα για την επόμενη Βουλή με αυξημένη πλειοψηφία ενώ πολικές δυνάμεις της αντιπολίτευσης δεν απέρριψαν κρίσιμες αλλαγές (πχ την αλλαγή του άρθρου 16 και άλλα) ενισχύοντας την ανησυχία και το καθήκον για το συνδικαλιστικό κίνημα να αναδείξει και να παλέψει ενάντια στην Συνταγματική Αναθεώρηση στο σύνολό της ώστε να υποχρεώσει όλες τις πολιτικές δυνάμεις να απορρίψουν το σχέδιο και στο μέλλον. Η Συνταγματική Αναθεώρηση αποτελεί ποιοτική τομή των αντιδραστικών μεταρρυθμίσεων στην εργασία – μονιμότητα, στην λιτότητα με το δημοσιονομικό κόφτη στις οικονομικές διεκδικήσεις αυξήσεις με όριο τα Μνημόνια και το Σύμφωνο Σταθερότητας και την πολεμική οικονομία της ΕΕ, της αξιολόγησης η οποία συνδέεται με την μονιμότητα, την απελευθέρωση των ιδιωτικοποιήσεων στα ΑΕΙ με την κατάργηση του άρθρο 16 και της ιδιωτικοποίησης και εμπορευματοποίησης της τριτοβάθμιας εκπαίδευσης και συνολικά των κοινών αγαθών και του περιβάλλοντος και την επίθεση στους λαϊκούς αγώνες.
· Η λιτότητα και η ακρίβεια που τσακίζει το λαϊκό εισόδημα με τους μισθούς πείνας την φτωχοποίηση συνεχίζεται και ενισχύεται. Η προκλητική απόφαση του ΣτΕ που έκρινε συνταγματική την περικοπή των δώρων 13ου και 14ου μισθού επιβεβαιώνει ότι οι μνημονιακές περικοπές παραμένουν  και ακυρώνουν το αφήγημα της «ανάπτυξης» και της βελτίωσης της οικονομίας για τους εργαζόμενους που βλέπουν την αγοραστική τους δύναμη να κατρακυλάει και να μη «βγαίνει ο μήνας». Άνθρακες αποδεικνύονται για άλλη μια φορά οι περίφημες εξαγγελίες του πρωθυπουργού στη ΔΕΘ που παραπέμπει τις όποιες αυξήσεις ψίχουλα για τους εργαζόμενους στο δημόσιο (αύξηση της τάξης 1-1,5 ευρώ τη μέρα καθαρά!!!) αλλά και στον ιδιωτικό τομέα στην επόμενη άνοιξη ενώ αρνείται την επαναφορά των δώρων και αυξήσεις που να καλύπτουν τις μνημονιακές περικοπές, την ακρίβεια και τον πληθωρισμό.  Από την άλλη μεριά φοροαπαλλαγές, επιδοτήσεις και κάθε λογής προνόμια για τους εφοπλιστές, τους τραπεζίτες, τους βιομήχανους και φοροληστεία για τους εργαζόμενους 12,1 δισ. € καθαρά κέρδη για τις εισηγμένες στο Χρηματιστήριο επιχειρήσεις μέσα σε έναν χρόνο – ποσό ίσο με το κόστος ολόκληρου του δημοσίου.
· Η επίθεση στην εργασία με όλους του τρόπους από το χρόνο εργασίας (νομοθετικό πλαίσιο για αύξηση του εργάσιμου χρόνου – 13ωρο, υποχρεωτικές υπερωρίες κλπ) έως την ελαστικοποίηση και χειροτέρευση των εργασιακών δικαιωμάτων και την «μονιμοποίηση της ελαστικής εργασίας» επιβεβαιώνεται και εκφράζεται σε όλο το δημόσιο. Επιβεβαιώθηκε ο μνημονιακός κόφτης μόνιμων προσλήψεων και την πολιτική απαξίωσης και υπονόμευσης των υπηρεσιών στο δημόσιο στην κατεύθυνση της ιδιωτικοποίησης και εμπορευματοποίησης τους. Στην εκπαίδευση οι 5000 διορισμοί (πέρσι 10000) και οι εξαγγελίες για 37.000 αναπληρωτές (πέρσι 50000), οι μεγάλες ελλείψεις προσωπικού στην Υγεία και το πρόσφατο ΠΔ για τις προσλήψεις στις κοινωνικές υπηρεσίες στους Δήμους που το κυνήγι των μορίων, η έλλειψη οργανικών θέσεων και η ακαθόριστη χρηματοδότηση μόνιμων προσλήψεων όχι μόνο δεν εγγυάται την μονιμοποίηση των συμβασιούχων αλλά θα οδηγήσει και σε απολύσεις συμβασιούχων ΕΣΠΑ, σε συνδυασμό με την μη ανανέωση από την ΕΕ των προγραμμάτων που αφορούν κοινωνικές δομές λόγω πολεμικής οικονομίας. Ο αγώνας για μόνιμη και σταθερή δουλειά για όλες και όλους και μονιμοποίηση όλων των συμβασιούχων χωρίς προϋποθέσεις είναι προτεραιότητα του αγώνα ενάντια στην ανασφάλεια, το μόνιμο κυνήγι προσόντων και στην εναλλαγή από εργαζόμενους σε άνεργους.
· Η συνέχιση και ένταση της πολιτικής απαξίωσης του δημοσίου και η επιτάχυνση των ιδιωτικοποιήσεων και της εμπορευματοποίησης των κοινών αγαθών και υπηρεσιών από την Παιδεία, την Υγεία, της υπηρεσίες των Δήμων, την ασφάλιση (επαγγελματικά ταμεία κλπ) μέχρι το Νερό (εξελίξεις στην κατεύθυνση της ιδιωτικοποίησης του το καλοκαίρι. 
· Η πολεμική οικονομία και τις εξοπλιστικές δαπάνες με την εμπλοκή της χώρας στα πολεμικά σχέδια και επιχειρήσεις των ΗΠΑ – ΝΑΤΟ – ΕΕ – Ισραήλ και το τσάκισμα των κοινωνικών δαπανών και μισθών. Στα 7 δισ. € για ΝΑΤΟϊκές δαπάνες το 2026 έρχεται να προστεθεί η αγορά με 3,1δις του Ελληνικού Αντιαεροπορικού Θόλου («Ασπίδα του Αχιλλέα») από το Ισραήλ ενώ πυκνώνουν τα σύννεφα του πολέμου – θερμών επεισοδίων στην περιοχή από τη μια με την πρόσδεση στο ΝΑΤΟ και την λειτουργία της βάσης της Σούδας και όλων των αμερικανονατοικών βάσεων στη χώρα και την απειλή χτυπήματος από το Ιράν και από την άλλη από την ελληνοτουρκική ένταση στο Αιγαίο κάτω από την διαρκή επιδιαιτησία των ΗΠΑ, πάνω στο έδαφος των ενεργειακών και οικονομικών συμφερόντων αλλά και της προώθησης των ευρύτερων γεωπολιτικών επιδιώξεων στην περιοχή μας, Η απεμπλοκή από τα ιμπεριαλιστικά σχέδια και τους πολέμους, επιστροφή όλων των στρατιωτικών αποστολών εκτός συνόρων είναι ο δρόμος για την υπεράσπιση της Ειρήνης και της προστασίας του ελληνικού λαού και όχι το ράλυ των εξοπλισμών και ο «θόλος». 
· Η επίθεση στη συνδικαλιστική δράση και τους λαϊκούς αγώνες, το δικαίωμα στην απεργία και το πογκρόμ διώξεων των αγωνιζόμενων και κάθε συνειδητού εργαζόμενου που υπερασπίζεται το δημόσιο συμφέρον και αποκαλύπτει τη λεηλασία του δημόσιου πλούτου και των σκανδάλων
Απέναντι στην πλήρως απονομοιμοποιημένη πολιτικά κυβέρνηση  δεν προσδοκούμε τη «σωτηρία» στους επίδοξους σωτήρες του μεταβαλλόμενου πολιτικού σκηνικού. Καμιά αναμονή στις κοινοβουλευτικές εξελίξεις. Καμιά ανάθεση. Τη διέξοδο για την ικανοποίηση των αναγκών των εργαζόμενων θα δώσουν οι εργαζόμενοι με τον αποφασιστικό αγώνα τους. 
Να μπλοκάρουμε την αντιδραστική Συνταγματική αναθεώρηση
Να ανατρέψουμε τα Προγράμματα «Σταθερότητας», τα «ματωμένα» πλεονάσματα και τα δημοσιονομικά σύμφωνα της ΕΕ που φέρνουν φτώχεια, ακρίβεια, άθλιους μισθούς, ομηρία συμβασιούχων, υπερεργασία και ιδιωτικοποιήσεις
Να ανατρέψουμε την πολιτική της φτώχειας, των ιδιωτικοποιήσεων, του πολέμου, του αυταρχισμού, της συγκάλυψης και των σκανδάλων
ΑΠΕΡΓΙΑΚΟΣ ΑΓΩΝΑΣ ΤΩΡΑ!
ΟΧΙ ΣΤΗΝ ΕΚΛΟΓΙΚΗ ΑΝΑΜΟΝΗ! ΔΕΝ ΠΕΡΙΜΕΝΟΥΜΕ ΤΙΠΟΤΑ από τα κοινοβουλευτικά παζάρια και τις αναδιατάξεις κομμάτων και προσώπων που υπηρετούν την κυρίαρχη πολιτική.

· Αυξήσεις στους μισθούς και τις συντάξεις (κανένας μισθός και σύνταξη κάτω από 1200 ευρώ καθαρά και ανάλογες αυξήσεις σε όλα τα κλιμάκια, τριετίες), με αυτόματη τιμαριθμική αναπροσαρμογή. Επαναφορά 13ου και 14ου μισθού και σύνταξης. 
· Κατάργηση του ΦΠΑ και των Ειδικών Φόρων Κατανάλωσης, στα είδη πρώτης ανάγκης.
· Κανένας πλειστηριασμός για λαϊκή κατοικία, κατάργηση των νόμων για τα funds.
· Μόνιμοι διορισμοί για όλες τις ανάγκες. Μονιμοποίηση ΟΛΩΝ των συμβασιούχων με έστω και μία σύμβαση. Σταθερή και μόνιμη δουλειά για όλους/όλες.
· Όχι στις ιδιωτικοποιήσεις και την εμπορευματοποίηση των δημόσιων αγαθών. Κατάργηση του χρηματιστηρίου της ενέργειας. Να γυρίσουν στο δημόσιο οι εταιρείες που ιδιωτικοποιήθηκαν και να λειτουργούν προς όφελος του λαού και όχι με βάση το κέρδος και ιδιωτικοοικονομικά κριτήρια.
· Διπλασιασμό των δαπανών για παιδεία, υγεία, κοινωνική πολιτική, ενάντια στα κέρδη του κεφαλαίου, στους «κόφτες» και τα πλεονάσματα του αντιδραστικού Συμφώνου Σταθερότητας και τις πολεμικές δαπάνες.
· Παλεύουμε ενάντια στο 13ωρο και την εργασιακή εξόντωση, τις ελεύθερες απολύσεις, την υπεργασία, τις υποχρεωτικές υπερωρίες κλπ. Κατάργηση των νόμων Χατζηδάκη-Γεωργιάδη-Αχτσόγλου-Κεραμέως για τα εργασιακά. 
· Κατάργηση όλων των αντιασφαλιστικών νόμων. Πλήρη σύνταξη στα 55-58.
· Να τιμωρηθούν οι υπαίτιοι και να γυρίσουν πίσω τα κλεμμένα από τα δυσώδη σκάνδαλα τύπου ΟΠΕΚΕΠΕ αλλά και την κάθε είδους λεηλασία των κοινοτικών πόρων και της δημόσιας περιουσίας από τους εκλεκτούς της κυβέρνησης -και κάθε λογής κομματικούς εκπροσώπους. 
· Όχι στο νέο πειθαρχικό νόμο, την καταστολή και τις διώξεις. Να ακυρωθούν τώρα όλα τα πειθαρχικά για συμμετοχή σε απεργία και συνδικαλιστική δράση. Ακώλυτη μονιμοποίηση όλων των νεοδιόριστων που έχουν διετία.
· Καμιά συμμετοχή στους πολέμους και στις επεμβάσεις. Κανένας φαντάρος έξω από τα σύνορα, μπλόκο στο reArmEurope. ΛΕΥΤΕΡΙΑ ΣΤΗΝ ΠΑΛΑΙΣΤΙΝΗ!
· Διπλασιασμός των δαπανών για τα κοινωνικά αγαθά και όχι για το χρέος, τα δημοσιονομικά πλεονάσματα και τους εξοπλισμούς και το ΝΑΤΟ. Για πραγματικά δημόσια παιδεία, υγεία, κοινωνική πολιτική στο ύψος των κοινωνικών αναγκών, ενάντια στα κέρδη του κεφαλαίου, στους «κόφτες» και το αντιδραστικό Σύμφωνο Σταθερότητας και τις πολεμικές δαπάνες. Έξω οι βάσεις! Έξω από το ΝΑΤΟ!
· Κάτω τα μνημονιακά προγράμματα σταθερότητας της ΕΕ.

Η ΑΔΕΔΥ κηρύσσει ανυποχώρητο απεργιακό αγώνα διαρκείας με επαναλαμβανόμενες απεργίες, καταλήψεις διαδηλώσεις που θα εκκινήσει με 48ωρη απεργία στις 30/9 και 1/10 σε συντονισμό με κλαδικές απεργίες και  με πανδημοσιουπαλληλική απεργία την οποία θα απευθυνθούμε στα συνδικάτα του ιδιωτικού τομέα για να γίνει πανεργατική. Αμέσως μετά να ακολουθήσουν γενικές συνελεύσεις και κάθε είδους μαζικές διαδικασίες με στόχο τον  παλλαϊκό ξεσηκωμό και τη συνέχιση του αγώνα και της απεργίας μέχρι την ανατροπή της πολιτικής της φτώχειας, της ακρίβειας, των ιδιωτικοποιήσεων του πολέμου, της καταστολής και τρομοκρατίας, της συγκάλυψης και των σκανδάλων.  
Στην προετοιμασία αυτού του αγώνα :
· Μαζική συγκέντρωση στο Δήμο Χαλανδρίου (1ή 2/9)ενάντια στις απολύσεις 7 συμβασιούχων νηπιαγωγών για την ακύρωση των απολύσεων, ανανέωση των συμβάσεων και για να μην γίνει έφεση απέαναντι στην διαστική απόφαση μονιμοποίησης τους. 
· Συμμετοχή στην συγκέντρωση εκπαιδευτικών σωματείων την Τετάρτη 2/9, 5μμ ενάντια στη φιέστα του διαλόγου της Ζαχαράκη – ΝΔ για την προώθηση του σχολείου της αγοράς και το Εθνικό Απολυτήριο.
· Οργανώνουμε τη μαζική συμμετοχή στη διαδήλωση στη ΔΕΘ με ευρύ πρόγραμμα συσκέψεων, ΓΣ, περιοδειών σε όλες τις πόλεις σε συνεργασία με τα ΝΤ τα σωματεία και ευρύτερα συνδικάτα και του ιδιωτικού τομέα. 
· Καλούμε σε πολύμορφες κινητοποιήσεις στους χώρους του δημοσίου. Με καταλήψεις σε δήμους και Δ/νσεις εκπαίδευσης, χώρους υγείας και υπουργεία για την μονιμοποίηση όλων των συμβασιούχων, μαζικές προσλήψεις για την κάλυψη όλων των πραγματικών αναγκών (κενά σε εκπαίδευση, νοσοκομεία, κοινωνικές δομές)
· [bookmark: _GoBack]Απευθυνόμαστε σε όλη την κοινωνία και οργανώνουμε παλλαϊκές διαδικασίες (ενημερώσεις, συνελεύσεις, επιτροπές αγώνα) για τα βασικά κοινά αγαθά σε κάθε περιοχή με αποφάσεις για πολύμορφες κινητοποιήσεις. 
ΣΧΕΤΙΚΑ ΜΕ ΤΗΝ ΑΞΙΟΛΟΓΗΣΗ ΚΑΙ ΤΗΝ ΑΠΕΡΓΙΑ ΑΠΟΧΗ   
Το Γενικό Συμβούλιο της ΑΔΕΔΥ αποφασίζει την ενίσχυση της μάχης ενάντια στην αξιολόγηση στο δημόσιο ιδιαίτερα τώρα που η κυβέρνηση αναβαθμίζει την επίθεσή της με την προσπάθεια να εισάγει την αξιολόγηση στο Συνταγμα και να τη συνδέσει με την μονιμότητα και τις απολύσεις. 
Το ΓΣ της ΑΔΕΔΥ αποφασίζει να προκηρύξει απεργία αποχή από την αξιολόγηση στο δημόσιο και να επιμείνει σε επαναπροκήρυξη της σε περίπτωση που η κυβέρνηση επιδιώξει να τη βγάλει παράνομη.
